Versindaba » Blog Archive » Leon Retief. William Topaz McGonagall
Leon Retief. William Topaz McGonagall
Mens sien soms ‘n hond wat skoon mooi van lelikgeit is. Tot ‘n mate kan mens dieselfde sê van William Topaz McGonagall se, umm, verse – dis so swak dat dit vermaaklik word en as jy eers begin om dit te lees dan is dit asof ‘n soort van hipnose van die afgryslike jou beetpak en jy kan nie ophou voordat jy by die slotreël uitkom nie. So al met die lees saam is daar darem baie verkneutering te vinde, alhoewel William dit alles behalwe so bedoel het.
Ek het jare gelede in ‘n boek deur Spike Milligan kennis gemaak met McGonagall (1825 of 1830 – 1902), ‘n Skotse wewer, amateur digter en akteur. Ek weet nie waarom ek onlangs weer aan hom gedink het nie, was dit dalk iets wat ek op Versindaba gelees het?
McGonagall was reeds in sy leeftyd na waarde geskat – oftewel, propperse digters het geen aandag aan hom gegee nie maar die gehore in destydse “music halls” waar hy dikwels opgetree het was gaande oor sy voordragte. Hy het reeds vroeg ‘n liefde vir toneelspel getoon maar sy talent was sodanig dat Mr. Giles’ Theatre in Edinburgh hom slegs wou toelaat om die hoofrol in Macbeth te speel as hy daarvoor sou betaal.
Op Wikipedia lees mens hoe McGonagall begin dig het: “…(he) seemed to feel a strange kind of feeling stealing over (him), and remained so for about five minutes. A flame, as Lord Byron said, seemed to kindle up (his) entire frame, along with a strong desire to write poetry.” Sy eerste gedig was “An Address to the Rev. George Gilfillan”. Gilfillan se kommentaar was: “Shakespeare never wrote anything like this.” Hy was reg.
Enkele juweeltjies uit McGonagall se oeuvre:
The Death of Lord and Lady Dalhousie:
Which causes many people to feel a little downcast
And from the British battleships
a fierce cannonade did boom;
And continued from six in the
morning till two o’clock in the
And by the 26th of July the guns
of Fort Moro were destroyed
And the French and Spaniards
were greatly annoyed
McGonagall se magnum opus is ongetwyfeld The Tay Bridge Disaster
And the dark clods seem’d to frown,
Nja. Een van sy ander gedigte is opgedra aan dr. Murison. Ek het geen idee wie hierdie dokter was nie, maar te oordeel aan William se gedig wil dit darem voorkom asof hy goeie digkuns kon waardeer:
A Tribute to Dr. Murison
He told me at once what was
He said I had been writing too
And from writing poetry I would
have to refrain,
Because I was suffering from
Monday, September 6th, 2010 | Buiteblik.
4 Kommentare op “Leon Retief. William Topaz McGonagall”
Ivan Mocke :
September 6th, 2010 at 1:43 pm
Liewe magtig, wat ‘n digter! Kostelik, Leon. Ek dink leermeesters moet McGonagall as voorbeeld gebruik van hoe rym NIE gebruik moet word nie … Kan ‘n mens ‘n mediese stelling maak soos: Dié man het rymvrot onder lede?
September 6th, 2010 at 2:03 pm
Rymvrot! Giegiegie… Wat ‘n pragtige woord Ivan!
September 6th, 2010 at 3:31 pm
Enige gedig wat rym klink altyd vir my gedwonge. Dit werk goed met spottende, satiriese of kinderverse. Maar andersins, o nee, gee my liewer n vrye vers – dis natuurliker, meer eg. Gits nou gaan die rymelaars my seker vergruis!
September 6th, 2010 at 4:08 pm
Leon, hierdie maak my dag. Ideaal vir die blouste van blou Maandae. Baie dankie. Pure koekstruif, hierdie ene. 🙂
Leon Retief. Die DNS-sepie Episode 6
De Waal Venter. Waarom poësie in Afrikaans vertaal?
Zbigniew Herbert – Vertaling in Afrikaans
De Waal Venter: Eerstens wil ek my dank uitspreek teenoor Balt Verhagen vir...
Balt Verhagen: De Waal Venter is duidelik diep gemoeid met Afrikaanse poësie...
Daniel Hugo: De Waal, jy is sekerlik ook bewus van Uys Krige se vertalings...
Balt Verhagen: Hi Helize Voor ek jou vertaling gelees het het ek sommer self...
De Waal Venter: Baie dankie vir die inligting, Daniel. Ek was vaagweg bewus...
Daniel Hugo: Peter Blum se vertalings van Baudelaire. Barend Toerien se...
Daniel Hugo: Daar is Henning Pieterse se vertaling van Rilke, Delamaine du...
Daniel Hugo: Van digters uit die Romaanse taalgebied gepraat: daar is ook...
Daniel Hugo: De Waal, ek moet jou darem attent maak op die vertalings van...
Zbigniew Herbert - Vertaling in Afrikaans